|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása” tárgyú bonyolítói szerződés 1. módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: Társaság) között *„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”* tárgyában 2023. november 19-én aláírt bonyolítói szerződés van érvényben (az előterjesztés 1. melléklete).

A bonyolítói szerződés végrehajtása során a kivitelezési munkák folyamatában több, előre nem ismert, a takarás miatt előzetesen nem látható műszaki probléma merült fel (pl.: a Király u. 25. épületen a tetőhéjazat megbontását követően - további szakértők bevonásával – megállapításra került, hogy az előzetes ismeretek alapján tervezett tetőrész cseréjét ki kell terjeszteni az utcai fedélszék tartószerkezeteinek cseréjére; a homlokzatokon meglazult, sérült vakolat az előzetesen tervezett felületnél lényegesen nagyobb mennyisége; a Király u. 27. épületen a homlokzati nyílászárók, portálszerkezetek cseréje egy korábbi bérlő által elvégzett átalakítás miatt csak további kiegészítő munkák elvégzését követően megvalósítható; a Király u. 29. épületen életveszélyessé vált koronapárkány komplett cseréjének szükségessége) melyek kijavítása a felújításhoz elengedhetetlenül szükséges.

A kivitelezési és egyéb tervezési, szakértői költségek a fent említettek okán összesen nettó 30.886.990,-Ft + ÁFA összeggel meghaladják a bonyolítói szerződésben szereplő díjak összegét, ezért azok megemelése szükséges. A díjemelés érinti a bonyolítói jutalékot és az előlegek összegeit is.

A bonyolítói szerződés 1. módosításával a szerződés összege bruttó 460.719.660,-Ft-ra módosul, a szerződés tartalma egyebekben változatlan.

Kérem a Tisztelt Képviselő-testületet, hogy a *„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”* tárgyú - a határozati javaslat mellékletét képező - bonyolítói szerződés 1. módosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (X.22) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”* tárgyú bonyolítói szerződés 1. módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2024. évi költségvetési rendeletben biztosítja Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújításához szükséges 40.403.271,- Ft összegű fedezetet a „7201 Központilag kezelt ágazati feladatok” cím Veszélyhelyzet tartalék kerete sorról történő átcsoportosítással.
2. hozzájárul a határozat mellékletét képező *„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”* tárgyú bonyolítói szerződés 1. módosításához bruttó 460.719.660,- Ft, azaz négyszázhatvanmillió-hétszáztizenkilencezer-hatszázhatvan forint összegben.
3. felkéri a Polgármestert és az EVIN Nonprofit Zrt. vezérigazgatóját a határozat *1. mellékletét* képező módosításokkal egységes szerkezetbe foglalt bonyolítói szerződés aláírására.

**Felelős**: Niedermüller Péter polgármester

**Határidő**: 1. és 2. pont tekintetében 2024. október 22.,

3. pont tekintetében 2024. október 31.

Budapest, 2024. október 15.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklet:

1. melléklet – Bonyolítói szerződés\_*„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”*

Határozati javaslat melléklet:

1. melléklet – Bonyolítói szerződés 1. módosítása\_*„Budapest, VII. kerület Király u. 25-27-29. (hrsz.: 34140, 34139, 34138) szám alatti 100% önkormányzati tulajdonú épületek felújítása”*