|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  Javaslat az Erzsébetvárosi Értéktár Bizottság tagjainak módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 662/2013. (X.31) határozatával létrehozta az Erzsébetvárosi Értéktárat. A Polgármester – a Képviselő-testület feladat- és hatáskörében meghozott - 485/2021. (V.19.) határozatával 2021-ben visszahívta az Erzsébetvárosi Értéktár Bizottság tagjait és 487/2021. (V.19.) határozatával új tagokat választott meg (1. számú melléklet), majd Ráday Mihály halálát követően a Képviselő-testület 678/2021. (IX.15.) határozatával Dombi Gábort választotta meg a megüresedett bizottsági helyre. (2. sz. melléklet)

Az Erzsébetvárosi Értéktár Bizottság jelenlegi összetétele a következő:

**Elnök**: Szücs Balázs egyházügyi, kulturális- és civil alpolgármester

**Titkár**: Bóka László János, az Erzsébetvárosi Hagyományápoló, Városvédő, -fejlesztő Kulturális Egyesület elnöke

**Tagok**:

Bárdi Zsuzsanna alpolgármester

Sajti Zsuzsanna műemlékvédelmi szakmérnök, műemléki szakértő

Dombi Gábor Zsidókultúra-történész, doktorandusz, Or-Zse

N. Kósa Judit lokálpatrióta, Csengery Antal-díjas újságíró

Gergely József, volt kerületfejlesztési alpolgármester

Az Erzsébetvárosi Értéktár Bizottság az elmúlt három évben aktívan működött, 18 életművet illetve 1 épületet vett fel az Erzsébetvárosi Értéktárba. Elindult az Erzsébetváros Kincsei programsorozat, amelynek keretében számos helytörténeti és kulturális program valósult meg. Emellett számos javaslat fogalmazódott meg a bizottság ülésein a jövőbeni tervekre vonatkozóan.

A 2024. évi önkormányzati választásokat követően Bárdi Zsuzsanna alpolgármester asszony nem szerzett mandátumot az új Képviselő-testületben, így helyére új tagot szükséges választani, továbbá az új önkormányzati ciklusra tekintettel javaslom a Bizottság tagjainak felülvizsgálatát is.

A Bizottság tagjainak személyére módosító indítvány keretében teszek javaslatot.

A Képviselő-testület hatáskörét a magyar nemzeti értékekről és a hungarikumokról szóló 2012. évi XXX. törvény 3. §-a alapozza meg.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ….. /2024. (X.22.) határozata az Erzsébetvárosi Értéktár Bizottság tagjának megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Értéktár Bizottság tagjait az alábbiak szerint határozza meg:

**Felelős**: Niedermüller Péter polgármester

**Határidő**: 2024. október 22.

Budapest, 2024. október 11.

Niedermüller Péter

polgármester

**Mellékletek:**

1. sz. melléklet: 487/2021. (V.19.) KT határozat

2. sz. melléklet: 678/2021. (IX.15.) KT határozat