|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  A Klaudió Civil Központ működésével kapcsolatos döntés

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Nagy Diófa u. 34. szám alatt kialakított Klaudió Civil Központ (a továbbiakban: Klaudió) működtetését 2022 óta Önkormányzatunk a civil szféra szereplőinek bevonásával végzi, amelyre a Képviselő-testület minden évben pályázatot írt ki. 2022. november 1-jétől a Slam Poetry Egyesület nyerte el a működtetés jogát 1 év időtartamra, 2023-ban pedig az Epicentrum pályázatát hirdette meg a Képviselő-testület nyertes pályázatnak és kötött vele együttműködési megállapodást (1. sz. melléklet). Az idei önkormányzat választásokra tekintettel a Képviselő-testület 178/2024. (VI.19.) határozatával (2. sz. melléklet) 2025. január 31-éig meghosszabbította az együttműködési megállapodást.

A Klaudió már megnyitásától kezdve számos civil szervezet tevékenységének és különböző programoknak biztosított ingyenes helyszínt, amely kerületünk sokszínűségét erősíti.

Az Epicentrum Egyesülettel kötött együttműködési megállapodás 2025. január 31-ei megszűnésére tekintettel a Klaudió 2025. február 1-től történő további működtetése érdekében szükséges új pályázatot kiírni, tekintettel arra hogy a helyiség a Fővárosi Önkormányzat által kiírt TÉR-KÖZ pályázat keretében került kialakításra, amelynek fenntartását 2027-ig mindenképpen biztosítani kell.

A pályázati felhívás – amely a határozati javaslat mellékletét képezi – az előző évhez képest annyi változást tartalmaz, hogy amennyiben a felek kölcsönös megelégedettségük okán nem kezdeményezik a megállapodást megszüntetését, az automatikusan további 2 évre meghosszabbodik.

A Képviselő-testület hatáskörét a nemzeti vagyonról szóló 2011. évi CXCVI. törvény 11. § (16) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (X.22.) határozata a Klaudió Civil Központ működtetéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Klaudió Civil Központ (1072 Budapest, Nagy Diófa u. 34.) működtetésére vonatkozóan pályázati felhívást tesz közzé a határozat melléklete szerinti tartalommal.
2. a pályázati felhívás helyben szokásos módon történő közzétételéről a Humánszolgáltató Iroda gondoskodik.

**Felelős:** Niedermüller Péter polgármester

**Határidő**: 2024. október 24.

Budapest, 2024. október 14.

Szücs Balázs

alpolgármester

Mellékletek

Előterjesztés melléklete:

1. melléklet: Epicentrum Egyesülettel kötött együttműködési megállapodás
2. melléklet: 178/2024. (VI.19.) határozat

Határozati javaslat melléklete:

1. melléklet: Pályázati felhívás és mellékletei