|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a *„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”* tárgyú bonyolítói szerződés 2. módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: Társaság) között *„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”* tárgyában 2023. szeptember 28-án aláírt, majd 2024. március 28-án módosított bonyolítói szerződés van érvényben (az előterjesztés 1.-2. mellékletei).

A bonyolítói szerződés végrehajtása során a kivitelezési munkák folyamatában több, előre nem ismert, a takarás miatt nem látható műszaki probléma merült fel (pl.: a függőfolyosóknál a vasbeton lemezek nagy mértékű korrodált állapota miatti erózió, vastakarás hiánya, vasbetétek korróziója és folytonossági hiánya miatt a függőfolyosók vasbeton lemezeinek cseréje; a homlokzatokon meglazult, sérült vakolat az előzetesen tervezett felületnél lényegesen nagyobb mennyisége) melyek kijavítása a felújításhoz elengedhetetlenül szükséges.

Az említett műszaki problémák megoldása pótmunkák keretében a tartalékkeret terhére történik. A pótmunkák összköltsége nettó 1.850.412,-Ft + ÁFA összeggel meghaladja a bonyolítói szerződésben szereplő tartalékeret összegét, ezért annak megemelése szükséges. A tartalékkeret összegének változása érinti a szerződés alapján járó díjazás összegét, azon belül a bonyolítói díj és egyes előlegszámlák összegeit is.

A bonyolítói szerződés 2. módosításával a szerződés összege bruttó 256.247.457,-Ft-ra módosul, a szerződés tartalma a fent említetteken kívül egyebekben változatlan.

Kérem a Tisztelt Képviselő-testületet, hogy a *„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”* tárgyú - a határozati javaslat mellékletét képező - bonyolítói szerződés módosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (X.22) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”* tárgyú bonyolítói szerződés 2. módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”* tárgyú bonyolítói szerződés 2. módosításához.
2. jelen módosítást követően a bonyolítói szerződés összege, bruttó 2.420.524,- forintal emelkedik, a végösszeg bruttó 256.247.457,- forintra módosul.
3. felkéri a Polgármestert és az EVIN Nonprofit Zrt. vezérigazgatóját a határozat mellékletét képező 2. módosításokkal egységes szerkezetbe foglalt bonyolítói szerződés aláírására.

**Felelős**: Niedermüller Péter polgármester

**Határidő**: 1. és 2. pont tekintetében 2024. október 22.

3. pont tekintetében 2024. október 31.

Budapest, 2024. október 15.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet – Bonyolítói szerződés\_*„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”*
2. melléklet – Bonyolítói szerződés 1.sz.módosítása\_„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”

Határozati javaslat melléklet:

1. melléklet – Bonyolítói szerződés 2. módosítása\_*„Budapest, VII. kerület Csányi utca 8. szám (HRSZ: 34112) alatti 100% önkormányzati tulajdonú épület felújítása”*