|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. október 22 - ei**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „támogatás nyújtása az EVIN Nonprofit Zrt. részére a Klauzál téri Vásárcsarnok épületét érintő energiatároló és elektromos töltőberendezés telepítése érdekében” tárgyú támogatási szerződés módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének 119/2024. (IV.24.) határozata *(1. sz. melléklet)* alapján Budapest Főváros VII. kerület Erzsébetváros Önkormányzata és az EVIN Nonprofit Zrt. 2024. május 13. napján támogatási szerződést *(2. sz. melléklet)* kötöttek, melynek tárgya az EVIN Nonprofit Zrt. részére történő támogatás nyújtása a Klauzál téri Vásárcsarnok épületét érintő energiatároló és elektromos töltőberendezés telepítése.

A megvalósítás érdekében az EVIN Nonprofit Zrt. közbeszerzési eljárást folytatott le, mely alapján a beruházás megvalósítási költségei az eredeti támogatási összeget meghaladják. A beruházás zökkenőmentes megvalósítása érdekében a pótfedezetet az EVIN Nonprofit Zrt. átmenetileg biztosítja.

Tekintettel arra, hogy a beruházás megvalósítási költségei az eredeti támogatási összeget meghaladják, így szükségessé válik a támogatási szerződés módosítása, melynek keretében a támogatás összege 58.000.000,- Ft-ra emelkedik, a szerződés elszámolási határideje pedig 2025. február 28. napjára módosul. A támogatási összeg megemelését az indokolja, hogy a rendelkezésre álló fedezet 52.000.000,- Ft-os összegét a közbeszerzési eljárás során beérkezett legkedvezőbb ajánlat 56.839.700,- Ft-os összege meghaladja, továbbá, hogy a közbeszerzési eljárással összefüggésben felmerülő költségek mértéke várhatóan 1 -1,2 MFt összegre tehető.

Az 1. módosítással egységes szerkezetbe foglalt támogatási szerződéstervezetét a határozati javaslat melléklete tartalmazza.

Kérem a Tiszltelt Képviselő-testületet, hogy a támogatási szerződés módosításához hozzájárulni szíveskedjen.

A Képviselő-testület döntési jogkörét a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú önkormányzati rendelet 5. § (2) bekezdése támasztja alá*.*

*A rendelet 5. § (2) bekezdése értelmében:*

*„A Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (X.22.) határozata a „támogatás nyújtása az EVIN Nonprofit Zrt. részére a Klauzál téri Vásárcsarnok épületét érintő energiatároló és elektromos töltőberendezés telepítése érdekében” tárgyú támogatási szerződés módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2024. évi költségvetésben saját forrásból biztosítja az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság részére a Klauzál téri Vásárcsarnok épületét érintő energiatároló és töltőberendezés telepítéséhez szükséges 6.000.000 Ft összegű fedezetet a „7201 Központilag kezelt ágazati feladatok” cím Veszélyhelyzet tartalék kerete sorról történő átcsoportosítással.
2. hozzájárul a támogatási szerződés módosításához oly módon, hogy az EVIN Nonprofit Zrt. részére nyújtott támogatás összegét 58.000.000,- Ft összegben, a szerződés elszámolási határidejét 2025. február 28. napjában határozza meg.
3. felkéri a Polgármestert a 2. pontban rögzített határozat mellékletét képező támogatási szerződés módosításának aláírására.

**Felelős:** Niedermüller Péter polgármester

**Határidő**: 1. és 2. pont tekintetében: 2024. október 22.,

3. pont tekintetében: 2024. november 15.

Budapest, 2024. október 15.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. sz. melléklet: 119/2024. (IV.24.) Képviselő-testületi határozat
2. sz. melléklet: Támogatási szerződés
3. 3.sz. melléklet - Döntés - Építési beruházás - telepítési-kivetelezési munkák - Elektromos autótöltő és energiatároló telepítése

Határozati javaslat melléklet:

az 1. módosítással egységes szerkezetbe foglalt támogatási szerződés tervezet