|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter Polgármester** |

Iktatószám:

Napirendi pont: ….

Előterjesztve: Pénzügyi és

Kerületfejlesztési Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

|  |  |
| --- | --- |
| **Tárgy:** | Javaslat tulajdonosi döntésre 100 % -ban önkormányzati tulajdonban lévő gazdasági társaságok részére történő, térítésmentes eszközátadás tárgyában |

**Készítette:**

dr. Veninger Gyula Nándor

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter Polgármester** |

**Tisztelt Képviselő-testület!**

**I.**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 23. § (5) bekezdés 13. pontjában meghatározott helyi közművelődési tevékenység támogatását, mint közfeladatot - a helyi közösség művelődési érdekeinek és kulturális szükségleteinek figyelembevételével a helyi lehetőségeknek és sajátosságoknak megfelelően - Budapest Főváros VII. kerület Erzsébetváros Önkormányzata a 100 % -ban tulajdonában álló ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaságon (a továbbiakban: ERöMŰVHÁZ Nonprofit Kft.) keresztül látja el.

Az 1. számú határozati javaslat mellékletében (*1. számú határozati javaslat melléklet: ERöMŰVHÁZ Nonprofit Kft. eszközök*) meghatározott eszközök a fentebb meghatározott közfeladat ellátását szolgálják és jelenleg Budapest Főváros VII. kerület Erzsébetváros Önkormányzatának tulajdonában vannak, így indokolt azokat az ERöMŰVHÁZ Nonprofit Kft. részére, térítésmentesen tulajdonba adni.

Az eszközök 2024. szeptember 30-i könyv szerinti bruttó értéke 44.602.847,- Ft (azaz negyvennégymillió-hatszázkettőezer-nyolcszáznegyvenhét forint).

**II.**

Az Mötv. 23. § (5) bekezdés 16. pontjában meghatározott kistermelők, őstermelők számára – jogszabályban meghatározott termékeik – értékesítési lehetőségeinek biztosítását, mint közfeladatot, Budapest Főváros VII. kerület Erzsébetváros Önkormányzata, a 100 % -ban tulajdonában álló Erzsébetvárosi Piacüzemeltetési Korlátolt Felelősségű Társaságon (a továbbiakban: Piacüzemeltetési Kft.) keresztül látja el.

A 2. számú határozati javaslat mellékletében (*2. számú határozati javaslat melléklet: Piacüzemeltetési Kft. eszközök*) meghatározott eszközök a fentebb meghatározott közfeladat ellátását szolgálják és jelenleg Budapest Főváros VII. kerület Erzsébetváros Önkormányzatának tulajdonában vannak, így indokolt azokat a Piacüzemeltetési Kft. részére, térítésmentesen tulajdonba adni.

Az eszközök 2024. szeptember 30-i könyv szerinti bruttó értéke 46.077.050,- Ft (azaz negyvenhatmillió-hetvenhétezer-ötven forint).

**III.**

Az Mötv. 13. § 5. pontja szerinti környezet-egészségügy (ide értve a köztisztaság és a települési környezet tisztasága) biztosítása, ugyanezen szakasz 2. pontja szerinti településüzemeltetés (amely alatt érti a helyi közutak és tartozékainak kialakítását és fenntartását, valamint a közparkok és egyéb közterületek kialakítását és fenntartását), valamint a 23. § (5) bekezdés 1. pontjában meghatározott helyi közutak, közterek és parkok kezelése, fejlesztése és üzemeltetése, mint közfeladatotokat, Budapest Főváros VII. kerület Erzsébetváros Önkormányzata, a 100 % -ban tulajdonában álló Erzsébetváros Fejlesztési és Beruházási Korlátolt Felelősségű Társaságon (a továbbiakban: Erzsébetváros Kft.) keresztül látja el.

A 3. és 4. számú határozati javaslat mellékleteiben (*3. számú határozati javaslat melléklet: Erzsébetváros Kft. tárgyi eszközök és 4. számú határozati javaslat melléklet: Erzsébetváros Kft. készlet*) meghatározott eszközök a fentebb meghatározott közfeladatok ellátását szolgálják és jelenleg Budapest Főváros VII. kerület Erzsébetváros Önkormányzatának tulajdonában vannak, így indokolt azokat az Erzsébetváros Kft. részére, térítésmentesen tulajdonba adni.

A tárgyi eszközök 2024. szeptember 30-i könyv szerinti bruttó értéke 52.237.820,- Ft (azaz ötvenkettőmillió-kettőszázharminchétezer-nyolcszázhúsz forint).

A készletek 2024. szeptember 30-i könyv szerinti nyilvántartási értéke 730.000,- Ft (azaz hétszázharmincezer forint).

A Képviselő-testület döntési hatásköre Magyarország helyi önkormányzatairól szóló 2011. évi CLXXXIX. törvény 42. § 16. pontján, 50. §-án, valamint 108. §-án alapul.

*„42. § A képviselő-testület hatásköréből nem ruházható át:*

*16. a helyi önkormányzati vagyon tulajdonjogának a 108. § szerinti ingyenes átruházására vagy nemzeti vagyon tulajdonjogának ingyenes átvételére vonatkozó döntés*

*50. § Minősített többség szükséges a 42. § 1., 2., 5., 6., 7. és 16. pontjában foglalt, továbbá a törvényben és a szervezeti és működési szabályzatban meghatározott ügyek eldöntéséhez, az önkormányzati képviselő kizárásához, az összeférhetetlenség, valamint a méltatlanság megállapításához, a képviselői megbízatás megszűnéséről való döntéshez, valamint a 46. § (2) bekezdés c) pontja szerinti zárt ülés elrendeléséhez.*

*108. § (1) A helyi önkormányzat kizárólagos tulajdonában álló nemzeti vagyon birtoklása, használata, hasznai szedésének joga, fenntartása, üzemeltetése, létesítése, fejlesztése, valamint felújítása csak e törvényben és a nemzeti vagyonról szóló törvényben szabályozott módon engedhető át másnak.”*

A nemzeti vagyonról szóló 2011. évi CXCVI. törvény:

*13. § (2) Nemzeti vagyon tulajdonjogát átruházni természetes személy vagy átlátható szervezet részére lehet.*

Kérem a Tisztelt Képviselő-testületet, hogy az előterjesztést megtárgyalni és a határozati javaslatotokat elfogadni szíveskedjen.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének ..../2024. (X.22.) határozata az ERöMŰVHÁZ Erzsébetvárosi Összevont Művelődési Központ Nonprofit Kft. részére történő ingyenes eszközátadás tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a határozat mellékletét képező eszközöket - 2024. szeptember 30-i könyv szerinti bruttó 44.602.847,- Ft értékben - ingyenesen átadja az ERöMŰVHÁZ Erzsébetvárosi Összevont Művelődési Központ Nonprofit Kft.részére.
2. az ingyenes tulajdonba adással, az Önkormányzat nyilvántartásából ezen eszközök kivezetésre kerülnek, az ERöMŰVHÁZ Erzsébetvárosi Összevont Művelődési Központ Nonprofit Kft. nyilvántartásába, tulajdonjog átvételével bekerülnek.
3. felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős:** Niedermüller Péter polgármester

**Határidő:** 2024. december 31.

**II.**

**Budapest Főváros VII. kerület Erzsébetváros Önkormányzata Képviselő-testületének ..../2024. (X.22.) határozata az Erzsébetvárosi Piacüzemeltetési Kft. részére történő ingyenes eszközátadás tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a határozat mellékletét képező eszközöket - 2024. szeptember 30-i könyv szerinti bruttó 46.077.050,- Ft értékben - ingyenesen átadja az Erzsébetvárosi Piacüzemeltetési Kft.részére.
2. Az ingyenes tulajdonba adással, az Önkormányzat nyilvántartásából ezen eszközök kivezetésre kerülnek, az Erzsébetvárosi Piacüzemeltetési Kft. nyilvántartásába, tulajdonjog átvételével bekerülnek.
3. Felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős:** Niedermüller Péter polgármester

**Határidő:** 2024. december 31.

**III.**

**Budapest Főváros VII. kerület Erzsébetváros Önkormányzata Képviselő-testületének ..../2024. (X.22.) határozata az Erzsébetváros Fejlesztési és Beruházási Kft. részére történő ingyenes eszközátadás tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a határozat mellékletét képező tárgyi eszközöket - 2024. szeptember 30-i könyv szerinti bruttó 52.237.820,- Ft értékben - és készletet - 2024. szeptember 30-i könyv szerinti 730.000,- Ft nyilvántartási értékben - ingyenesen átadja az Erzsébetváros Fejlesztési és Beruházási Kft.részére.
2. Az ingyenes tulajdonba adással, az Önkormányzat nyilvántartásából ezen eszközök és készletek kivezetésre kerülnek, az Erzsébetváros Fejlesztési és Beruházási Kft. nyilvántartásába, tulajdonjog átvételével bekerülnek.
3. Felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős:** Niedermüller Péter polgármester

**Határidő:** 2024. december 31.

Niedermüller Péter

polgármester

Budapest, 2024. október 10.

**Előterjesztés melléklete:**

* 1. számú előterjesztés melléklet: Nyilatkozat átláthatóságról - Erzsébetváros Kft.
* 2. számú előterjesztés melléklet: Nyilatkozat átláthatóságról - Piacüzemeltetési Kft.
* 3. számú előterjesztés melléklet: Nyilatkozat átláthatóságról - ERöMŰVHÁZ Nonprofit Kft.

**Határozati javaslat melléklete:**

* 1. számú határozati javaslat melléklet: ERöMŰVHÁZ Nonprofit Kft. eszközök
* 2. számú határozati javaslat melléklet: Piacüzemeltetési Kft. eszközök
* 3. számú határozati javaslat melléklet: Erzsébetváros Kft. tárgyi eszközök
* 4. számú határozati javaslat melléklet: Erzsébetváros Kft. készlet