|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  Javaslat Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Kft. között létrejött Feladatellátási Szerződés módosítására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetváros Fejlesztési és Beruházási Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119., adószáma: 10740398-2-42, képviseli: Nagy Zoltán ügyvezető) (a továbbiakban: Társaság) az Önkormányzat által kizárólagosan tulajdonolt, egyszemélyes gazdasági társaság, amely Társaság működése során az Önkormányzat igényeinek megfelelő közfeladatok ellátására jött létre, az Önkormányzatnál kiszervezett településüzemeltetési tevékenységek ellátására.

A Társaság látja el többek között a Magyarország helyi önkormányzatairól szóló 2011. évi CLXXXIX. évi törvény szerint a helyben biztosítandó közfeladatok körében ellátandó helyi önkormányzati feladatok 13. § 5. pontja szerinti környezet-egészségügyi (ide értve a köztisztaság és a települési környezet tisztasága) feladatokat.

Budapest Főváros VII. kerület Erzsébetváros Önkormányzata Képviselő-testületének 89/2024. (IV.24.) határozata alapján 2024. május 13-án az Önkormányzat és a Társaság minden közfeladatra kiterjedő egységes Faladatellátási Szerződést kötött (1. melléklet). Az egységes szerződés eredményeként mind az Erzsébetváros Kft., mind pedig a Polgármesteri Hivatal adminisztrációs terhei csökkentek, a feladatok ellátása gördülékenyebbé, hatékonyabbá vált.

2024. augusztus 12-én a Társaság kérelemmel fordult az Önkormányzathoz (2. melléklet), hogy a köztisztasági és települési környezet tisztasággal kapcsolatos feladatok ellátására előirányzott összeget 218.031.496 forint + áfa összeggel megemelje, mivel az eredeti előirányzat a 3. negyedév kiadásait már nem fedezi.

A szerződés keretösszegének megemeléséhez a fedezet az ugyanezen képviselő-testületi ülésre beterjesztésre kerülő költségvetési rendelet módosítás elfogadása esetén válik biztosítottá.

A módosítás részeként a Társaság járműparkjában bekövetkezett változásokat is szükséges átvezetni a Feladellátási Szerződés 1.g mellékletében.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (2) bekezdés a) pontja alapján a döntés meghozatalára a Képviselő-testület jogosult:

*„(2) A Képviselő-testület gyakorolja a tulajdonosi jogokat*

1. *a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében.”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (X.22.) határozata az Erzsébetváros Kft.-vel kötött Feladatellátási Szerződés módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Korlátolt Felelősségű Társaság között (cégjegyzékszáma: 01-09-164125, székhelye: 1076 Budapest, Garay u. 5. I. em. 119., adószáma: 10740398-2-42, képviseli: Nagy Zoltán ügyvezető) 2024. május 13-án kötött Feladatellátási Szerződés bruttó 1.947.276.445 forint keretösszegét bruttó 276.900.000 forinttal megemeli bruttó 2.224.176.445 forintra.
2. felkéri a Polgármestert és az Erzsébetváros Kft. ügyvezetőjét a határozat 1. ponjában körülírt Feladatellátási Szerződés módosítás aláírására a határozat melléklete szerinti lényeges tartalommal.

**Felelős:** Niedermüller Péter polgármester

**Határidő:** 1. pont tekintetében 2024. október 22.

1. pont tekintetében 2024. október 31.

Budapest, 2024. október 10.

Niedermüller Péter

polgármester

**Mellékletek:**

Előterjesztés mellékletei:

- 1. melléklet: Feladatellátási Szerődés

- 2. melléklet: Erzsébetváros Fejlesztési és Beruházási Korlátolt Felelősségű Társaság kérelme

Határozati javaslat melléklete:

* Feladatellátási Szerződés 1. módosításának tervezete a módosítással egységes szerkezetbe foglalva