***Tájékoztató a 2024. december 5-én 17.00 órakor***

***tartandó KÖZMEGHALLGATÁS-ról***

Magyarország helyi önkormányzatairól szóló 2011. évi CLXXXIX. törvény 54. §-a értelmében a Képviselő-testület évente egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek.

A törvény a közmeghallgatás intézményesítésével biztosítja azt a lehetőséget az állampolgároknak és a helyben érdekelt szervezeteknek, hogy közérdekű kérdést és javaslatot intézhessenek a Képviselő-testülethez.

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete 47.§ (4) bekezdése alapján a közmeghallgatáson a polgármester beszámolóján és a lakosság által feltett helyi közügyeket érintő kérdéseken és javaslatokon kívül egyéb napirend nem tárgyalható, egyedi ügyek, egyedi panaszok megválaszolására nincs lehetőség.

Az állampolgárok, illetve a helyben érdekelt szervezetek névvel és elérhetőséggel a téma rövid megjelölésével **2024. november 15. 13.00 óráig** tehetnek fel kérdést a [jegyzoi@erzsebetvaros.hu](mailto:jegyzoi@erzsebetvaros.hu) e-mail címen, vagy ügyfélfogadási időben személyesen a Polgármesteri Hivatal Ügyfélszolgálati Irodáin (Budapest VII. kerület Erzsébet körút 6., Garay utca 5.), valamint az Ügyfélszolgálati Irodák „Közmeghallgatás” megnevezésű ládáiba van lehetőség bedobni a közérdekű kérdéseket, észrevételeket.

Közmeghallgatás helyszíne: **Budapest, VII. kerület Wesselényi utca 17. I. emelet**

Közmeghallgatás időpontja:**2024. december 5. 17.00-20.00 óra**

Budapest, 2024. október 22.

**Niedermüller Péter**

**polgármester**