|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2024. október 22-ei rendkívüli ülésére**

|  |  |
| --- | --- |
| **Tárgy:** | Javaslat működési célú pénzeszköz átadásra az önkormányzati tulajdonú EVIKINT Kft. részére a 2024. november 01. napjától 2025. október 31. napjáig várhatóan felmerülő működési költségek biztosítására |

**Készítette:**

Dr. Jávori Péter

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az EVIKINT Intézményi Műszaki Gondnoki és Településüzemeltetési Korlátolt Felelősségű Társaság (székhelye: 1077 Budapest, Wesselényi utca 69. fszt. U-7., adószáma: 24095275-2-42, cégjegyzék száma: 01-09-990216) (a továbbiakban: EVIKINT Kft.) Budapest Főváros VII. kerület Erzsébetváros Önkormányzata tulajdonát képező gazdasági társaság, mely feladatellátási szerződéssel nem rendelkezik, bevételt nem szerez sem az Önkormányzattól, sem pedig harmadik féltől.

Az EVIKINT Kft. havi működési költségei a Társaság által készített és jelen előterjesztés mellékletét képező kimutatás alapján bruttó 402.871,- Ft összeget tesznek ki. Ebből továbbszámlázásra kerül az Erzsébetváros Fejlesztési és Beruházási Korlátolt Felelősségű Társaság (továbbiakban: Erzsébetváros Kft.) részére a Rózsa utca 14. szám alatti iroda áram és földgáz költsége bruttó 128.517,- Ft összegben, tekintettel arra, hogy ezt az irodát az Erzsébetváros Kft. használja.

Az EVIKINT Kft. havi működésének finanszírozására (könyvelési szolgáltatás, internet szolgáltatás, fiókbérleti díj, jogi tevékenység, könyvvizsgálat) bruttó 274.354,- Ft összeg szükséges.

Az EVIKINT Kft. 2024.10.08. napján kelt kérelmében a következő 12 hónapra, azaz 2024. november 1. napjától 2025. október 31. napjáig terjedő időszakra felmerülő költségeinek finanszírozását kérte Önkormányzatunktól mindösszesen bruttó 3.292.248,- Ft összegben. A fedezet az ugyanezen képviselő-testületi ülésre beterjesztésre kerülő költségvetési rendelet módosítás elfogadása esetén válik biztosítottá.

A Képviselő-testület döntési jogkörét a Polgári Törvénykönyvről szóló 2013. évi V. törvény 3:109. §-a alapozza meg. A 3:109. § (4) bekezdése szerint az „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja…” 3:109. § (2) bekezdése szerint az „A gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal….**”*.***

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének** **…/2024. (X.22.) határozata az EVIKINT Kft. részére biztosított 2024. november 01. napjától 2025. október 31. napjáig felhasználható működési célú pénzeszköz átadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az EVIKINT Intézményi Műszaki Gondnoki és Településüzemeltetési Korlátolt Felelősségű Társaság (1077 Budapest, Wesselényi utca 69. fszt. U-7.; Cg.01-09-990216) számára bruttó 3.292.248,- Ft összegű működési célú pénzeszközt biztosít, mely 2024. november 01-től 2025. október 31-ig felmerülő kiadásokra használható fel, valamint felhatalmazza a polgármestert a kapcsolódó támogatási okirat aláírására.
2. felkéri az EVIKINT Kft. ügyvezetőjét, hogy az 1. pont szerinti összeg felhasználásáról legkésőbb 2026. január 31-ig írásban tájékoztassa a Képviselő-testületet.

**Felelős:** 1. pont tekintetében Niedermüller Péter polgármester

2. pont tekintetében: Nagy Zoltán ügyvezető

**Határidő:** 1. pont tekintetében 2024. november 6., a pénzeszköz utalása az okirat aláírását követő 15 napon belül

2. pont tekintetében 2026. január 31.

Budapest, 2024. október 9.

**Niedermüller Péter**

**polgármester**

Mellékletek:

1. melléklet: az EVIKINT Kft. ügyvezetőjének kérelme
2. melléklet: EVIKINT Kft. havi költségeinek kimutatása