|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 –ei**

**rendkívüli ülésére**

**Tárgy:**  Döntési javaslat a megmaradt ajándékutalványok felhasználásáról és újabb utalványok beszerzéséről VII. kerületi lakosok részére 2024 karácsonya alkalmából

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének 318/2023. (X.18.) határozata alapján 2023 karácsonyára 13.473 jogosult számára, egyenként 20.000 forint névértékű ajándékutalványt vásárolt a határozatban megjelölt (előterjesztés 1. melléklete) kedvezményezetti kör számára.

A 11/2024. (I. 24.) határozatában 2024 húsvét alkalmából 13.500 db ajándékutalvány beszerzéséről és átadásáról döntött a határozatban (előterjesztés 2. melléklete) megjelölt kedvezményezetti kör számára.

A korábbi döntések alapján beszerzettutalványokból a megmaradt ajándékutalványok számbavételét követően megállapításra került, hogy az arra jogosultak 4538 db ajándékutalványt nem vettek át, melyből 2262 db egyenként 20.000 forint névértékű Lidl utalvány, 2 db 10.000 forint névértékű Lidl utalvány, 2274 db 20.000 forint névértékű SPAR ajándékutalvány.

Javaslom, hogy Budapest Főváros VII. kerület Erzsébetváros Önkormányzata (a továbbiakban Önkormányzat) 2024 karácsonya alkalmából is nyújtson támogatást a korábbival megegyező, de aktuálizált jogosulti kör számára egyenként 20.000 forint névértékű ajándékutalvánnyal.

A jogosulti kör: *a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján* – 2024. október 22. napját megelőzően – VII. kerületi lakóhelyet létesített azon személyek

* + akik 2024. december 24-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
  + akik 2024. december 24-ig betöltik a 65. életévüket;
  + kiskorú gyermekenként azon családok, ahol a jogosult gyermek(ek) 2024. december 24-ig nem tölti(k) be a 18. életév(ük)et;
  + kiskorú gyermekenként azon családok, ahol 2024. október 22. napja és 2024. december 24. között született a jogosult gyermek;
  + akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
  + akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek;
  + akik az összevont adóalap adóját csökkentő kedvezmények igénybevétele szempontjából súlyos fogyatékosságnak minősülő betegségekről szóló 335/2009. (XII.29.) Kormányrendelet szerinti súlyos fogyatékosságban és fogyatékosságban szenvedő személyek.

A beszerzés fedezete az ugyanezen képviselő-testületi ülésre beterjesztésre kerülő költségvetési rendelet módosítás elfogadása esetén válik biztosítottá.

Az Önkormányzat beszerzései esetében a beszerzés becsült értékétől függően a beszerzési eljárás megindításáról való döntési jogkört az irodavezető, vagy a  Polgármester gyakorolja Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/16/2023. (XII. 11.) számú Beszerzési Szabályzata alapján.

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelet 5. § (2) bekezdése alapján „a Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve az Ör. 24.§ (2) bekezdése szerinti ún. nem nevesített tulajdonosi nyilatkozatok megtételét) esetében”.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (X.22.) határozata a megmaradt ajándékutalványok felhasználásáról és újabb utalványok beszerzéséről VII. kerületi lakosok részére 2024 karácsonya alkalmából**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2024. december 1. és 2025. január 31. között jogosultanként 20.000 forint névértékű ajándékutalványt ad azon jogosultak számára, akik a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján 2024. október 22. napját megelőzően VII. kerületi lakóhelyet létesítettek és
   1. akik 2024. december 24-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
   2. akik 2024. december 24-ig betöltik a 65. életévüket;
   3. kiskorú gyermekenként azon családok, ahol a jogosult gyermek(ek) 2024. december 24-ig nem tölti(k) be a 18. életév(ük)et;
   4. kiskorú gyermekenként azon családok, ahol 2024. október 22. napja és 2024. december 24. között született a jogosult gyermek;
   5. akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
   6. akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek;
   7. akik az összevont adóalap adóját csökkentő kedvezmények igénybevétele szempontjából súlyos fogyatékosságnak minősülő betegségekről szóló 335/2009. (XII.29.) Kormányrendelet szerinti súlyos fogyatékosságban és fogyatékosságban szenvedő személyek.
2. az utalványok személyesen, vagy írásos meghatalmazás birtokában lévő meghatalmazott által vehetőek át.

Minden esetben szükséges a jogosultság igazolásához jogosulti lakcímet igazoló hatósági igazolvány, meghatalmazás esetén a meghatalmazott személyi igazolványa, lakcímet igazoló hatósági igazolványa és a meghatalmazás.

Ezen felül szükséges:

1. a) esetben: nyugellátás megállapításáról szóló határozat, nyugdíjközlő lap vagy ellátottak utazási igazolványa;

1. c) esetben: meghatározott jogosult vér szerinti-, mostoha- vagy nevelőszülője által a jogosultságot igazoló iratok bemutatása;

1.d) és e) esetben: különösen a fogyatékossági hatósági igazolvány vagy Budapest Főváros Kormányhivatala vagy bármely vármegyei kormányhivatal rehabilitációs hatósága által kiállított komplex minősítés, szakhatósági állásfoglalás, hatósági bizonyítvány, rehabilitációs ellátás tárgyában hozott határozat, rokkantsági ellátás tárgyában hozott határozat, egészségkárosodási és gyermekfelügyeleti támogatás tárgyában hozott határozat, fogyatékosság tárgyában hozott határozat, fogyatékossági támogatás vagy vakok személyi járadéka megállapításáról szóló határozat.

1. beszerez 240.000 ezer forint keretösszeg értékéig ajándékutalványt.
2. a korábbi beszerzésekből megmaradt, 90.740.000 forint névértékű, 4538 db - 4537 fő kedvezményezett részére elegendő - utalványt adja át az 1. pontban meghatározott kedvezményezettek részére, majd a beszerzett, legfeljebb 240.000 ezer forint névértékű ajándékutalványt adja át az 1. pontban meghatározott kedvezményezettek számára.
3. felkéri a Polgármestert a 3. és 4. pontok végrehajtásához szükséges intézkedések megtételére.

**Felelős:** Niedermüller Péter polgármester

**Határidő:** 1.-2. pont tekintetében 2024. október 22.,

3. pont tekintetében 2024. december 15.

4. pont tekintetében 2025. január 31.

5. pont tekintetében 2024. október 22.

Budapest, 2024. október 10.

Niedermüller Péter

polgármester

Előterjesztés melléklete:

- 1. melléklet: 318/2023. (X.18.) Képviselő-testületi határozat

- 2. melléklet: 11/2024. (I. 24.) Képviselő-testületi határozat