|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  Javaslat a Szociálpolitikai Kerekasztal delegált tagjainak megválasztására a Művelődési, Kulturális és Szociális Bizottság tagjai közül

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény 58/B. § (2) bekezdése szerint a 2000 fő feletti lakosságszámú települési önkormányzat vagy társulás, illetve a fővárosi önkormányzat helyi szociálpolitikai kerekasztalt hoz létre. A személyes gondoskodást nyújtó szociális intézmények szakmai feladatairól és működésük feltételeirőlszóló 1/2000. (I. 7.) SzCsM rendelet 111/B. §-a az alábbiakat írja elő:

*„111/B. § (1) Az* [*Szt. 58/B. § (2) bekezdése*](https://njt.hu/jogszabaly/1993-3-00-00) *alapján létrehozott szociálpolitikai kerekasztal tagjai a helyi önkormányzat, illetve a társulás területén szociális intézményeket működtető fenntartók képviselői, továbbá a helyi rendeletben meghatározott szervezetek képviselői.*

*(2) A szociálpolitikai kerekasztal évente legalább egy alkalommal ülést tart. Feladata különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérése.”*

A fenti előírásnak megfelelően Erzsébetváros Önkormányzata Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) számú önkormányzati rendelete (továbbiakban: Rendelet) rendelkezik a Szociálpolitikai Kerekasztal létrehozásáról és működési szabályairól. A Rendelet 44. § (3) bekezdés d) pontja szerint a Budapest Főváros VII. kerület Erzsébetváros Önkormányzata Szociálpolitikai Kerekasztala (továbbiakban: Erzsébetvárosi Szociálpolitikai Kerekasztal) ülésein szavazati joggal rendelkezik a Képviselő-testület által a Művelődési, Kulturális és Szociális Bizottság tagjai közül delegált három tag.

A 2024. június 9-én tartott önkormányzati választásokat követően megalakult Képviselő-testületnek a Rendeletben foglalt kötelezettség teljesítése érdekében döntenie szükséges a tagok delegálásáról.

A Művelődési, Kulturális és Szociális Bizottság tagjai közül Bakonyi Karola képviselő asszonyt, Devosa Gábor képviselő urat, valamint Pleva Dániel képviselő urat javaslom a Szociálpolitikai Kerekasztal tagjai közé.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 22.) határozata Művelődési, Kulturális és Szociális Bizottsági tag delegálásáról Budapest Főváros VII. kerület Erzsébetváros Önkormányzatának Szociálpolitikai Kerekasztalába**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Művelődési, Kulturális és Szociális Bizottság tagjai közül 2024. október 22-i hatállyal Bakonyi Karolát delegálja az Erzsébetvárosi Szociálpolitikai Kerekasztal tagjai közé.

**Felelős:** Niedermüller Péter

**Határidő:** 2024. október 22.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 22.) határozata Művelődési, Kulturális és Szociális Bizottsági tag delegálásáról Budapest Főváros VII. kerület Erzsébetváros Önkormányzatának Szociálpolitikai Kerekasztalába**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Művelődési, Kulturális és Szociális Bizottság tagjai közül 2024. október 22-i hatállyal Devosa Gábort delegálja az Erzsébetvárosi Szociálpolitikai Kerekasztal tagjai közé.

**Felelős:** Niedermüller Péter

**Határidő:** 2024. október 22.

**III.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 22.) határozata Művelődési, Kulturális és Szociális Bizottsági tag delegálásáról Budapest Főváros VII. kerület Erzsébetváros Önkormányzatának Szociálpolitikai Kerekasztalába**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Művelődési, Kulturális és Szociális Bizottság tagjai közül 2024. október 22-i hatállyal Pleva Dánielt delegálja az Erzsébetvárosi Szociálpolitikai Kerekasztal tagjai közé.

**Felelős:** Niedermüller Péter

**Határidő:** 2024. október 22.

Budapest, 2024. október 10.

Niedermüller Péter

polgármester