|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:** Javaslat Budapest Főváros VII. kerület Erzsébetváros Önkormányzatának Képviselő-testülete bizottsági tagjával kapcsolatos döntések meghozatalára

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

**Tisztelt Képviselő-testület!**

Magyarország helyi önkormányzatairólszóló2011. évi CLXXXIX. törvény (a továbbiakban: Mötv.) 43.§ (3) bekezdése értelmében a képviselő-testület az alakuló ülésen megválasztotta a bizottságok tagjait.

Az Mötv. 58.§ (2) bekezdése alapján a képviselő-testület a bizottság személyi összetételét, létszámát a polgármester előterjesztésére bármikor megváltoztathatja.

Az Mötv. 46.§ (2) bekezdés b) pontja alapján a képviselő- testület zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor.

Fentiek alapján a korábban meghozott döntés megváltoztatására teszek indítványt jelen előterjesztésben és a határozati javaslatokban foglaltak szerint.

A Pénzügyi és Kerületfejlesztési Bizottság nem képviselő bizottsági tagjának a Képviselő-testület Bodor Tibort megválasztotta, azonban személyére az önkormányzat tulajdonában lévő gazdasági társaság felügyelő bizottságában számítunk, ezért javaslom Bodor Tibort 2024. október 22-i hatállyal a bizottságból visszahívni.

Fentiek okán szükségessé válik a bizottságba más nem képviselő bizottsági tag megválasztása.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 22.) határozata a Pénzügyi és Kerületfejlesztési Bizottság nem képviselő tagjának visszahívásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Pénzügyi és Kerületfejlesztési Bizottságba nem képviselő bizottsági tagként megválasztott Bodor Tibort a bizottsági tagságból azonnali hatállyal visszahívja.

**Felelős:** Niedermüller Péter polgármester

**Határidő:** 2024. október 22.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.22.) határozata a Pénzügyi és Kerületfejlesztési Bizottság nem képviselő tagjának megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Németh Gábort a Pénzügyi és Kerületfejlesztési Bizottság nem képviselő tagjának 2024. október 23-i hatállyal megválasztja.

**Felelős:** Niedermüller Péter polgármester

**Határidő:** 2024. október 22.

Budapest, 2024. október 15.

Niedermüller Péter

polgármester