|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 - ei rendkívüli ülésére**

**Tárgy:**  Javaslat a Budapest Főváros VI. kerület Terézváros Önkormányzatával kötött Használati és üzemeltetési szerződés meghosszabbítására fogászati alap és szakellátás elhelyezésére

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata a fogászati alapellátást és a fogászati szakellátást (szájsebészet és fogászati röntgen működtetésével) a Budapest Főváros VI. kerület Terézváros Önkormányzata tulajdonában és a Terézvárosi Egészségügyi Szolgálat kezelésében álló 1074 Budapest, Csengery utca 25. szám alatti rendelőintézet V. emeletén (430 m2 területen) biztosítja.

A helyiséghasználatra és üzemeltetésre vonatkozóan a két önkormányzat 2014-ben 5 éves határozott időtartamra szóló használati és üzemeltetési szerződést kötött, amelyet 2019-ben további öt évvel, **2024. október 31. napjáig terjedő időszakra** meghosszabbítottak. A szerződések az előterjesztés mellékletét képezik.

**A használati díj évente változó összegű** (2024. február 1. napjától havi 1.775.913,-Ft),az éves használati díj megállapításánál a Központi Statisztikai Hivatal (KSH) által megjelentetett fogyasztói árindex „szolgáltatások" főcsoportjában megadott adat az irányadó (az új használati díj kiszámításánál ezen index-változás 100%-át kell figyelembe venni). A díj változása minden évben február 1. napjától esedékes.

A zavartalan fogászati alapellátás és szájsebészeti szakellátás biztosítása érdekében 2024 júniusában egyeztetést kezdeményeztünk Budapest Főváros VI. kerület Terézváros Önkormányzata, a Terézvárosi Egészégügyi Szolgálat, valamint a Bischitz Johanna Integrált Humán Szolgáltató Központ között a szerződés változatlan feltételek melletti, 2029. október 31-ig történő meghosszabbítása céljából.

A Terézvárosi Önkormányzat tájékoztatása szerint az erre vonatkozó döntés – előterjesztés melléklete – részükről a Városgazdálkodási és Pénzügyi Bizottság 242/2024. (IX. 10.) határozatával megtörtént.

Annak érdekében, hogy a szerződés lejártát követően is biztosítható legyen mind a fogászati alap, mind a szakellátás – különös tekintettel annak speciális hely és egyéb technikai igényeire – mindenképpen szükséges a megfelelő helyiség további biztosítása.

A jelenleg hatályos szerződés fennállásának öt éves időtartama alatt a szerződő önkormányzatok és intézményeik között a Használati és üzemeltetési szerződésből eredő probléma nem merült fel.

A Terézvárosi Önkormányzat által elkészített szerződésmódosítás a határozati javaslat mellekletét képezi.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 22.) határozata a Budapest Főváros VI. kerület Terézváros Önkormányzatával történő Használati és üzemeltetési szerződés meghosszabbításáról fogászati alap és szakellátás elhelyezésére**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 1. a VII. kerületi fogászati alap- és szakellátás biztosításához szükséges, Budapest Főváros VI. kerület Terézváros Önkormányzata tulajdonában álló 1074 Budapest, Csengery utca 25. szám alatti ingatlan V. emeletén lévő helyiségek használatára és üzemeltetésére vonatkozó szerződés módosítását a határozat melléklete szerinti tartalommal jóváhagyja.

2. felhatalmazza a polgármestert és a Bischitz Johanna Integrált Humán Szolgáltató Központ igazgatóját a szerződés módosítás aláírására.

**Felelős:** Niedermüller Péter polgármester

Farkas Tünde igazgató

**Határidő:** 1. pont tekintetében 2024. október 22.

1. pont tekintetében 2024. október 31.

Budapest, 2024. október 10.

Niedermüller Péter

polgármester

Előterjesztés mellékletei:

1. melléklet: Használati és üzemeltetési szerződés
2. melléklet: Használati és üzemeltetési szerződés módosítása
3. melléklet: Budapest Főváros VI. kerület Terézváros Önkormányzata Képviselő-testületének Városgazdálkodási és Pénzügyi Bizottsága 242/2024. (IX. 10.) számú határozata

Határozati javaslat melléklete:

Használati és üzemeltetési szerződés 2. módosítása