|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  Javaslat a Golgota Művészeti Alapítvánnyal támogatási szerződés megkötésére

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Golgota Gospel Kórus támogatására létrehozott Golgota Művészeti Alapítvány (székhely: 1073 Budapest, Erzsébet körút 13., adószám: 18877881-1-42, nyilvántartási szám: 01-01-0012412) kérelmében kérte Budapest Főváros VII. kerület Erzsébetváros Önkormányzatának támogatását az idén 20 éves Golgota Gospel Kórus (a továbbiakban: Kórus) 2024. október 26-án az Erkel Színházban megrendezésre kerülő ünnepi koncertjének, valamint további budapesti és vidéki koncertjeinek megvalósításához.

A Kórus a Budapesti Golgota Keresztény Gyülekezet egyik szolgálata, egyik fő célja, hogy evangelizációs koncerteket adjon. Így a rendszeres évenkénti Budapesten megtartott húsvéti (tavaszi) és karácsonyi koncertsorozataik mellett lehetőségük nyílt arra, hogy Magyarország más városaiban is megosszák az evangélium üzenetét a zene eszközeivel.

A Magyarország helyi önkormányzatairól szóló 2011. évi CLXXXIX. törvény 42. § 4. pontja alapján „*42. § A képviselő-testület hatásköréből nem ruházható át:*

*4. a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás,* ***alapítványi forrás átvétele és átadása****;”*

A támogatás fedezetét Budapest Főváros VII. kerület Erzsébetváros Önkormányzata 2024. évi költségvetéséről szóló 6/2024. (II. 21.) rendeletében az „5707 Rendezvények, stratégiai feladatok” cím Rendezvények, események költségvetési soráról történő átcsoportosítással lehet biztosítani.

Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (X.22.) határozata a Golgota Művészeti Alapítvány támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Golgota Művészeti Alapítvány (székhely: 1073 Budapest, Erzsébet körút 13., adószám: 18877881-1-42, nyilvántartási szám: 01-01-0012412) részére 1.000.000 Ft támogatást nyújt a Golgota Gospel Kórus 2024. október 26-án az Erkel Színházban megrendezésre kerülő ünnepi koncertjének, valamint további budapesti és vidéki koncertjeinek megvalósításához.
2. a fedezet biztosítása érdekében az „5707 Rendezvények, stratégiai feladatok” címen a Rendezvények, események előirányzatot 1.000 ezer Ft-tal csökkenti, ezzel egyidejűleg a „6105 Ellátási szerződések alapján nyújtott támogatások és egyéb működési célú támogatások államháztartáson kívülre”címen a Golgota Művészeti Alapítvány támogatása előirányzatot azonos összeggel megemeli.
3. az 1. pontban meghatározott támogatás időtartama 2024. október 1. – 2025. január 31., az elszámolás határideje 2025. február 28.
4. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. október 22.

2. pont tekintetében: 2024. november 30.

3. pont tekintetében: 2025. február 28.

4. pont tekintetében: 2024. november 30.

Budapest, 2024. október 11.

Niedermüller Péter

polgármester

Az előterjesztés mellékletei:

1. Golgota Művészeti Alapítvány támogatási kérelme
2. Golgota Művészeti Alapítvány alapadatai