|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. október 22 - ei**

**rendkívüli ülésére**

**Tárgy:**  Javaslat a 2024. évi közmeghallgatásról szóló döntés meghozatalára

**Készítette:**

Batóné Dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő- testület!**

Magyarország helyi önkormányzatairól szóló 2011. évi CLXXXIX. törvény 54. §-a alapján:

*„A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. A közmeghallgatás a helyi lakosság, valamint a helyben érdekelt szervezetek képviselőinek személyes megjelenése nélkül,*

*a) lehetőség szerint a különböző helyszínen jelen lévők között, egy időben, valós idejű kommunikációt lehetővé tévő, kép és hang egyidejű továbbítására alkalmas elektronikus hírközlő eszköz útján, illetve*

*b) a honlapon való közzététel útján*

*is megtartható. A közmeghallgatás időpontját megelőzően lehetőséget kell biztosítani arra, hogy az érintettek írásban is észrevételeket tehessenek és kérdéseket tehessenek fel. Az elhangzott, illetve az írásban megfogalmazott javaslatra, kérdésre a közmeghallgatáson vagy legkésőbb tizenöt napon belül választ kell adni. A képviselő-testület a közmeghallgatás eredményessége érdekében minden alkalmas eszközt – így különösen helyi műsorszóró szolgáltatást, hirdetményi vagy közösségi felületeket – is igénybe vehet.”*

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete (a továbbiakban: SzMSz) 47.§ (2)-(5) bekezdései szerint:

*„(2) Az Mötv. 54. §-ában foglaltak alapján a Képviselő-testület évente egy közmeghallgatást tart, ezen felül félévente további egy közmeghallgatást tarthat, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek.*

*(3) A közmeghallgatást a Képviselő-testület döntése alapján a polgármester – a közmeghallgatás tervezett időpontját megelőzően legalább 10 nappal – hívja össze. A polgármester meghatározhatja a közmeghallgatás vezető témáját.*

*(4) A lakosság részére biztosítani kell, hogy közérdekű kérdéseiket, javaslataikat a közmeghallgatás előtt írásban vagy telefonon eljuttathassák a képviselő-testülethez. Az állampolgárok, illetve a helyben érdekelt szervezetek a téma rövid megjelölésével legkésőbb a közmeghallgatás időpontjáról szóló Képviselő-testületi döntésben meghatározott időpontig tehetnek fel közérdekű kérdést a* [*jegyzoi@erzsebetvaros.hu*](mailto:jegyzoi@erzsebetvaros.hu) *e-mail címen, vagy félfogadási időben személyesen a Polgármesteri Hivatal Ügyfélszolgálati Irodáin. A közmeghallgatáson a polgármester beszámolóján és a lakosság által benyújtott helyi közügyeket érintő kérdéseken és javaslatokon kívül egyéb napirend nem tárgyalható.*

*(5) A közmeghallgatás kezdő időpontját kizárólag munkanapon, délután 17-18 óra közötti idősávban lehet meghirdetni. A közmeghallgatás az előzetesen megküldött kérdésekre adott válaszok és az azt követő közvetlen hozzászólások lezárásáig, de legfeljebb 20 óráig tart.”*

A közmeghallgatás időpontját a Képviselő-testület munkatervében 2024. december 5. napjára tűzte ki.

Az SzMSz 47.§ (5) bekezdése alapján javasolom, hogy a közmeghallgatást 2024. december 5. napján 17 és 20 óra közötti idősávban a Budapest VII. kerület, Wesselényi utca 17. szám alatti épület (Milestone Intézet) dísztermében tartsuk meg.

Kérem a Tisztelt Képviselő-testületet, hogy a határozati javaslatot, valamint annak mellékletét elfogadni szíveskedjék.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (X.22.) határozata a 2024. évi közmeghallgatásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2024. évi közmeghallgatás időpontja és helyszíne: 2024. december 5. 17.00 – 20.00 óra, Budapest VII. kerület, Wesselényi utca 17. I. emelet
2. az állampolgárok, illetve a helyben érdekelt szervezetek a téma rövid megjelölésével 2024. november 15. 13.00 óráig tehetnek fel helyi közügyeket érintő kérdéseket
3. elfogadja a határozati javaslat 1. számú mellékletében szereplő tájékoztatót, továbbá felkéri a polgármestert és a jegyzőt a közmeghallgatás előkészítésére, a lakosság tájékoztatására, valamint a lebonyolításához szükséges technikai feltételek (terem, berendezés, hangosítás, hangfelvétel, jegyzőkönyvvezés) biztosítására.

**Felelős:** Niedermüller Péter polgármester,

Tóth János jegyző

**Határidő:** 1. és 2. pont tekintetében 2024. oktöber 22.

1. pont tekintetében 2024. december 5.

Budapest, 2024. október 15.

Niedermüller Péter

polgármester

Határozati javaslat melléklete:

Tájékoztató közmeghallgatásról